Tõmbevööga kaarsild

**Tõmbevööga kaarsild** (inglise keeles *tied-arch bridg*e; *bowstring bridge*) on kaarsild, mille puhul kaare (kaarte) põhjustatud horisontaalne toereaktsioon võetakse vastu tõmbevööga, mistõttu sillasammastele mõjub vaid vertikaalne toereaktsioon. Sellise tõmbevööna tarindatakse tavaliselt sillatekk (sõiduteeplaat), kuid selle võib koostada ka sõidutekist eraldiseisvatest sõltumatutest kinnitusvarrastest (tõmbidest).

Sedalaadi tarinduse (tuntakse Langeri talana) leiutas Austria insener Josef Langer, kes patenteeris selle Viinis 1859. aastal. Väidetavalt kasutati esmakordselt sellist tarindust 1881. aastal Grazis üle Muri jõe ehitatud Ferdinandi sillal. Kuid näiteks 1849. aastal Inglismaal Windsoris Isambard Kingdom Bruneli projekti järgi valminud sepisrauast Windsori raudteesild liigitakse samuti tõmbevööga kaarsillaks.

Tänapäeval on tõmbevööga raudbetoonkaarsildadest suurima sildega (216 m) Hispaanias Zaragozas 2008. aastal valminud Puente del Tercer Milenio, mille projekteeris Juan José Arenas de Pablo.

Tõmbevööga kaarsildade alltüüpe on näiteks võrkkaarsild. Selle näiteid on valmimisjärgus olev Pärnu kolmas sild.

## Eestis
Eestis ehitati 1930. aastate teises pooles suurte sildade ehituskava raames kolm tõmbevööga raudbetoonkaarsilda: Soome ehitusfirma Cyklop ehitatud Kadaja sild üle Ahja jõe (valmis 1938; sildeava 37 m; sild purustati 1941. aastal suvesõjas) ning ülejäänud kaks silda olid Taani ehitusfirma Højgaard & Schultz Pärnus ehitatud Siimu sild (valminud 1937) ja Suursild (valmis 1938, purustati teises maailmasõjas). 

Seda tüüpi sildadest on tänapäeval Eestis ehitatud üksikuid väikesildu, näiteks jalgsild üle Võhandu jõe (vaata pilti allpool).

## Tõmbevööga kaarsildu
### Teraskaarsildu

Puente de Hierro - Talavera de la Reina.jpg|Raudsild Hispaanias Talavera de la Reinas (1908; üldpikkus 426 m; silded 41 m)
Tacony Palmyra Bridge 20100604-jag9889.jpg|Tacony–Palmyra sild Philadelphias (1929; peasille 170 m)
Aggersundbroen1.jpg|Aggersundi sild Taanis Põhja-Jüütimaal (1942; projekti autor Christen Ostenfeld)
Duisburg Bruecke der Solidaritaet.jpg|Solidaarsuse sild Duisburgis (1950; sille 255 m)
Pittsburgh From The Incline Peak 2; 5.30.2005; 549pm.jpg|Fort Pitti sild Pittsburghis (1959; peasille 230 m)
HernandoDeSoto Bridge Pyramid.jpg|Hernando de Sotild USA-s Memphises (1973; peasille 274 m)
"Big Mac" Bridge.jpg|Daniel Carter Beardi sild USA-s Cincinnatis (1976; peasilded 231 m)
NS 1757; Lekbrug Culemborg.jpg|Culemborgi raudteesild Hollandis (1983; peasille 154 m)
Pont de la Barqueta.jpg|Puente de la Barqueta Hispaanias Sevillas (1992; sille 168 m; projekti autor Juan José Arenas)
Pedestrian bridge over Võhandu river near Võru - panoramio.jpg|Sild üle Võhandu jõe. Näide väikesillast Eestis
Puente Binondo–Intramuros, Manila, Filipinas, 2023-08-27, DD 135-137 HDR.jpg|Binondo–Intramurosi sild Manilas (2022)


### Raudbetoonkaarsildu

Leichlingen - Entenrennen 2010 - Rennen 03 ies.jpg|Marly-le-Roi sild Saksamaal Rheinisch-Bergischeris (1926)
CaliBridge150dpi.jpg|9-sildeline Grand River Bridge Kanadas Ontarios (1927)
Neckarbrücke Mannheim-Seckenheim.jpg|Neckarbrücke Saksamaal Mannheimis (1927)
AlslebenSaalebrücke.jpg|Pingbetoonist Alslebeni Saale jõe sild Saksamaal Alslebenis (1928; peasille 68 m; projekti autor Franz Dischinger)
Neuville-sur-Saône - Pont de Neuville - Saône débordant sur la quai.jpg|Pont de Neuville Prantsusmaal Auvergne-Rhône-Alpeses
Bibb Graves Bridge Sept10 01.jpg|Bibb Gravesi sild USA-s Alabamas (1931; peasille 43 m; projekti autor Edward Houk)
Creamery Bridge 9 2012.JPG|Creamery sild USA-s 
Balclutha Bridge Jan 5, 2017.jpg|Kuuesildeline Balclutha Road Bridge Uus-Meremaal Otagos (1935; üldpikkus 244 m; silded 36 m)
Fairfield Bridge.jpg|Kolmesildeline Fairfieldi sild Uus-Meremaal (1937; üldpikkus 139 m) 
Jambatan Merdeka (Sungai Muda) 1.jpg|Kolmesildeline Merdeka sild Malaisias (1956)


## Vaata ka
*Läbiva sõiduteega kaarsild 
*Ülalsõiduteega kaarsild 

## Viited